b'\n_START_ARTICLE_\nYoung Guns (film)\n_START_SECTION_\nHandling\n_START_PARAGRAPH_\nNew Mexico 1878: En gjeng lovl\xc3\xb8se gutter blir tatt h\xc3\xa5nd om av den innvandrede engelskmann Tunstall (Terence Stamp) som pr\xc3\xb8ver \xc3\xa5 f\xc3\xa5 skikk p\xc3\xa5 gjengen, gi dem skolegang osv. Til gjengjeld skal de unge mennene beskytte ham mot Lawrence Murphy (Jack Palance), som fors\xc3\xb8ker \xc3\xa5 drive Tunstall vekk fra sitt omr\xc3\xa5de. En kveld n\xc3\xa5r de ungene mennene er borte fra g\xc3\xa5rden dukker Murphy\xe2\x80\x99s menn opp og likviderer Tunstall. N\xc3\xa5r de f\xc3\xa5r greie p\xc3\xa5 hva som har skjedd og \xc3\xb8nsker Bonney (Emilio Estevez) umiddelbart livet av Murphy og hans menn. Brewer (Charlie Sheen) pr\xc3\xb8ver \xc3\xa5 roe gemyttene og sier de ikke m\xc3\xa5 gj\xc3\xb8re noe overilt. Det ender med at de blir utnevnt til sheriffassistenter ved hjelp av Tunstall\xe2\x80\x99s gode venn Alex, og f\xc3\xa5r tillatelse til \xc3\xa5 fange inn mennene bak Tunstall\xe2\x80\x99s d\xc3\xb8d. Ting kompliseres imidlertid n\xc3\xa5r arrestasjonene ender i flere drap. De mister som f\xc3\xb8lger av dette sine utnevnelser og blir ansett som forbrytere. Bonney blir p\xc3\xa5 grunn av sitt aggressive gemytt kjent under benevnelsen Billy the kid. Gjengen ender opp p\xc3\xa5 flukt der de blir jaget av de mest r\xc3\xa5barkede revolvermenn.\n_START_SECTION_\nOm filmen\n_START_PARAGRAPH_\nYoung Guns innbrakte 45,7 millioner dollar p\xc3\xa5 amerikanske kino og havnet p\xc3\xa5 en 22.-plass over de mest innbringende filmene i USA i 1988._NEWLINE_Filmen fikk blandet mottakelse av filmkritikerne. Anmelderne i de amerikanske avisene The New York Times, Chicago Sun-Times og Los Angeles Times var blant de mest begeistrede, mens Washington Post og Time Magazine var noe mer kritiske. Filmen har oppn\xc3\xa5dd 42\xc2\xa0% p\xc3\xa5 Rotten Tomatoes og 50%_NEWLINE_VGs anmelder (Jon Sel\xc3\xa5s) gav den terningkast tre og mente den hadde mye godt spill, men ogs\xc3\xa5 at den var voldsforherligende: \xc2\xab"Young Guns" er en knallhard film. Mye godt spill og fin tidstegning imponerer. Men n\xc3\xa5r filmen \xe2\x80\x94 tross sin realisme \xe2\x80\x94 beveger seg i retning av westernsjangerens egne mytebilder, er det vanskelig \xc3\xa5 f\xc3\xb8lge med. I stedet for \xc3\xa5 fungere som en film om voldens umulighet \xe2\x80\x94 selv n\xc3\xa5r volden er den eneste lov som hersker \xe2\x80\x94 blir historien vridd til et eventyr der mange av de harde scenene blir noks\xc3\xa5 ekkel underholdningsvold\xc2\xbb. Aftenpostens anmelder gav den middels bra omtale og skrev: \xc2\xabEmilio Estevez som Billy the Kid er passe vill, underfundig og ubalansert og tegner et troverdig bilde av den skytegale ten\xc3\xa5ring. Trence Stamp og Jack Palance fyller rollene som henholdsvis engelskmannen og den korrupte handelsmann p\xc3\xa5 en livfull m\xc3\xa5te. Brukbart for dem som sogner til pistoldueller og bandeoppgj\xc3\xb8r, noe slitsomt for dem med annen smak\xc2\xbb._NEWLINE_Den ble tildelt en \xc2\xabBronze Wrangler\xc2\xbb ved Western Heritage Awards og ble nominert til kritikerprisen ved Deauville Film Festival (regiss\xc3\xb8r Christopher Cain)'